Source: https://www.riigiteataja.ee/akt/428082012046
Timestamp: 2019-07-23 03:36:40+00:00

Document:
Kiviõli linna heakorraeeskirja kehtestamine – Riigi Teataja
Kiviõli linna heakorraeeskirja kehtestamine
Kiviõli linna heakorraeeskirja kehtestamine - sisukord
1 KIVIÕLI LINNA HEAKORRAEESKIRI
RT IV, 28.08.2012, 46
Vastu võetud 11.09.2008 nr 46
Määrus kehtestatakse kohaliku omavalitsuse korralduse seaduse § 22 lõike 1 punkti 36¹, teeseaduse §-de 2, 3 ja 14 ning § 25 lõigete 1, 3 ja 7, ehitusseaduse § 29 lõike 1 punkti 4, lõike 2 punkti 3, looduskaitseseaduse § 45, liiklusseaduse § 52, metsaseaduse § 35 lõike 3, keskkonnaministri 15. juuni 1998. a määruse nr 46 „Metsa ja muu taimestikuga kaetud alade tuleohutusnõuete kinnitamine” ja siseministri 18. juuni 1998. a määruse nr 15 „Tuletööde tuleohutusnõuded” alusel.
KIVIÕLI LINNA HEAKORRAEESKIRI
§ 1. Kiviõli linna heakorraeeskiri (edaspidi eeskiri) kehtestab heakorranõuded kogu Kiviõli linna haldusterritooriumil olenemata omandi kuuluvusest.
§ 2. Eeskiri on täitmiseks kohustuslik kõigile Kiviõli linna haldusterritooriumil elavatele, viibivatele ja/või tegutsevatele füüsilistele ja juriidilistele isikutele.
1) heakorranõuete täitmisel on omanikuga võrdsustatud tema poolt volitatud valdaja, haldaja või kasutaja. Juhul kui omaniku poolt sõlmitud leping ei kehtesta teise poole kohustusi heakorra tagamiseks, lasub nimetatud kohustus omanikul;
4) puhastusala – kinnistuga külgnev haljasala kuni kõnniteeni või teeni ning muu ala. Kinnitute ja/või rajatiste ja hoonete vahelise maa-ala puhastusala piiriks on nende vaheline mõtteline telgjoon, kuid mitte rohkem, kui 10 m kinnistu piirist;
5) heakorratööd – tolmu, liiva, prahi, jäätmete, lume ja jää koristamine (sh jääpurikad katusel) ning libedusetõrje, muru niitmine (lubatud maksimaalne niitmiskõrgus on 15 cm), rohu ja heina niitmine, lehtede riisumine, heki pügamine ning kõnniteel liikumist takistavate puude ja põõsaste okste lõikamine;
7) romusõiduk – sõiduk, millel puuduvad selle mehhaanilised osad või kereosad või klaasid või rattad ja mis oma välimusega riivab linna esteetilist väljanägemist;
8) illegaalne grafit – omaniku loata hoonetele, rajatistele vms või kommunikatsioonidele erineval moel kantud kirjad või joonistused.
§ 4. Lisaks on heakorra tagamise nõuded sätestatud Kiviõli linna jäätmehoolduseeskirjas, Kiviõli linna kaevetööde eeskirjas, Kiviõli linna avaliku korra eeskirjas, Kiviõli linna koerte ja kasside pidamise eeskirjas, reklaami paigaldamise eeskirjas ja Kiviõli linnas üksikpuude raiumise korras.
II. Kohustused heakorra tagamiseks
§ 5. Ehitise ja/või kinnistu omanik või ehitus- ja remonditöid tegev isik on kohustatud tagama heakorratööde tegemise temale kuuluval maa-alal ning puhastusalal. Puhastusalal tuleb koristustööde tegemine lõpetada hommikul kella 7.00-ks (v.a eriolukord ja muru niitmine). Vajadusel tuleb puhastusala puhastada ka päeva jooksul, et tagada puhastusalal heakord.
§ 7. Avalikku kohta tohib lillevaasi, prügiurni, pinki, tõkkepiiret, telefonikabiini, vitriini, mis tahes välireklaami, välireklaamikandjat või mis tahes teisi teisaldatavaid väikevorme paigaldada vaid linnavalitsuse loal. Nende korrashoiu ja hoolduse kohustus lasub nende omanikul.
§ 8. Heakorraalast tööd Kiviõli linnas juhendavad, kooskõlastavad ja korraldavad linnavalitsuse spetsialistid vastavalt oma pädevusele. Linna üldise esteetilise ja korrektse väljanägemise tagamise huvides kooskõlastatakse suuremad haljastusprojektid linnavalitsusega.
§ 9. Linnavalitsus korraldab heakorratöid kõigil linna teederegistris olevatel teedel ja tänavatel, sealhulgas parklates, vastavalt nende puhastamiseks kehtestatud järjekorrale ja teemaal asuvatel haljasaladel (vähemalt kaks meetrit teerajatise piirist) ning ühistranspordipeatustes. Erateede ja piirnevate alade korrashoiu eest vastutavad nende omanikud, riigimetsades asuvate metsateede korrasoleku eest vastutavad Riigi Metsamajanduse Keskuse metskonnad ja riigile kuuluvate teede eest Maanteeamet.
§ 10. Linnavalitsus tagab Kiviõli linna tänavatel tänava alguses, lõpus ja ristmikel tänavanimega siltide või viitade olemasolu, mis vastab linnavalitsuses kinnitatud ühtsele kujundussüsteemile.
1) hoidma korras oma kinnistu territooriumi ja kinnistu piirdeaia ning rakendama meetmeid talle kuuluva kinnistu reostamise ja risustamise vältimiseks. Tekkinud risustus ja reostus tuleb koheselt likvideerida ning käidelda vastavalt Kiviõli linna jäätmehooldus eeskirjale. Metsaomanikud on kohustatud koristama igal aastal hiljemalt aprillikuu jooksul metsaalad jäätmetest, edaspidiselt vastavalt vajadusele;
2) hoidma korras hoone fassaadi ja rajatised ning sinna juurde kuuluvad elemendid, mis peavad olema terved ja värvitud ning vastavuses ehitusprojektiga;
6) tiheasustusalal võib kinnistu omanik raiuda linnavalitsuse poolt väljastatava loa alusel oma kinnistult puid ja põõsaid (viljapuude ja marjapõõsaste raie puhul luba pole vaja);
10) panema majapidamisjäätmeid ainult nendesse jäätmete kogumisvahenditesse, mis kuuluvad (on kasutuses) jäätmete tekitajale;
14) mitte põletama, vastavalt jäätmehoolduseeskirja § 4 nõuetele, küttekoldes ja mujal ebameeldivat suitsu ja haisu tekitavaid materjale (plastmass, kumm jms);
15) tagama akende ja keldri valgusšahtide puhtuse;
20) välireklaamikandja paigutamise korral kinnistule ja/või ehitise pinnale, tuleb lähtuda reklaami paigaldamise eeskirjast ja linnavalitsuse reklaamikomisjoni poolt kehtestatud välireklaamikandjate paigutuse ja kujunduse põhimõtetest;
21) tagama tootmishoonete, põllumajandushoonete ja -rajatiste vastavuse tervisekaitse- ja keskkonnanõuetele, hoidma ümbruse korras ja vältima saastumist ning korraldama pideva niitmise ja umbrohutõrje;
24) tagama elu-, äri- ja büroohoonetel lipualuste või territooriumil lipumastide olemasolu;
25) paigaldama kaupluste, hotellide, toitlustusasutuste, administratiiv-, õppe- ja tootmishoonete ning teiste avalikult kasutatavate hoonete sissekäikude kõrvale piisaval arvul prügiurne ja tagama nende regulaarse tühjendamise.
(2) hoidma korras ja puhastama objekti juurdepääsutee, samuti kindlustama iga tööpäeva lõpus pori ja prahi ning ehitusjäätmete koristamise kogu töömaalt ja selle ümbrusest; ehitusmaterjali mahalaadimine ja ajutine ladustamine üldkasutatavale territooriumile on lubatud erandkorras linnavalitsuse spetsialisti kirjaliku loa alusel;
(4) pärast töö lõpetamist ja enne objekti ekspluatatsiooni andmist heakorrastama selle ümbruse ja taastama tööde käigus rikutud haljastuse, teed, tänavad ja parkimisalad ka väljaspool töömahtude piire ning käitlema ehitusjäätmed;
§ 16. Üldkasutatava laste mänguväljaku omanik või haldaja või lepinguline kasutaja on kohustatud tagama liivakastis liiva väljavahetamise vähemalt üks kord aastas ja väikevormide hooldamise, remondi ning ohutu mänguväljaku kasutamise.
2) loomade ja lindude pidamisel peab olema välditud virtsa sattumine põhjavette ja veekogudesse, sõnnikuhoidla asukoht peab olema valitud selline, et see ei oleks nähtav ega reostaks avalikke kohti;
5) sõnnikuveol tuleb vältida teede ja tänavate reostamist; tekkinud reostus tuleb likvideerida viivitamatult; sõnniku ja virtsa vedu ning laotamine elamute lähedastele põldudele on puhkepäevadel keelatud. Laotatud sõnnik ja virts peab olema küntud pinnasesse võimalikult lühikese aja jooksul, jälgides seejuures tuule suunda, vältimaks haisu levimist elamupiirkondadele.
III. Nõuded linna territooriumil elavale või viibivale isikule
§ 20. Linna territooriumil on keelatud:
1) risustada ja reostada territooriumi ja ehitisi, sealhulgas maha sülitada, urineerida ja roojata avalikus kohas, loopida prahti, suitsukonisid, päevalilleseemneid jms, määrida ja kritseldada või joonistada hoone seinale, müürile, piirdeaiale, pingile, kõnniteele, ühissõiduki peatuse ootepaviljonidele, kommunikatsiooni ehitisele, ühistranspordisõidukitele jms, või kahjustada neid muul viisil;
2) kahjustada või lõhkuda, määrida, ümber paigutada pargi- või muud avalikku kohta paigaldatud inventari (jäätmemahuti, lillekast, pink, valgusti, reklaamikandja, bussiootepaviljon vms);
5) rajada haljastust, istutada puid ja põõsaid üldkasutataval maa-alal ilma linnavalitsuse kooskõlastuseta;
6) kloppida riideid ja vaipu korruselamu maja rõdul, aknal ja uksel, asetada akna välisküljele esemeid ning toiduaineid, kuivatada pesu rõdu või lodža piirdest kõrgemal;
7) hoida kütte-, ehitus- või muud materjali tänavaäärses õue osas piirdeaiast või hekist kõrgemal või ladustada ja hoida neid väljaspool kinnistu piiri. Erandkorras on lubatud tahke kütuse, ehitusmaterjali jms mahalaadimine üldkasutatavale territooriumile tingimusel, et ei takistata jalakäijate ja sõidukite liiklust ning materjal teisaldatakse ja territoorium heakorrastatakse ühe nädala tunni jooksul;
8) koguda (kuhjata ) materjali üldkasutatavasse kohta linnavalitsuse nõusolekuta;
9) lasta olme- või heitvett sademetevee kraavi või -kanalisatsiooni, reostada või risustada neid muul viisil; sademetevee kraavi kinniajamine, paigutamine/sulgemine torusse ja ülekäikude ehitamine ilma linnavalitsuse kooskõlastuseta on keelatud;
10) kasutada tuhka või kloriide lume- ja libedustõrjeks kõnni- või pargiteel; libeduse tõrjeks kasutatava puistematerjali tera läbimõõt peab olema 2–6 mm;
15) pesta ennast, sõidukit, pesu või muid esemeid selleks mitteettenähtud kohas (jõgi, oja, kraav jne) või reostada neid muul moel; mootorsõidukit ei või pesta veekogus ega kaldal lähemal kui 10 m veepiirist;
21) parkida mootorsõidukit ja/või haagist haljasalal välja arvatud haljasala omaniku loal;
22) saastada keskkonda sõiduki mootori või teiste seadmete põhjustatud liigse müra, tolmu või heitgaasiga, mida oleks võimalik vältida;
IV. Nõuded tuleohutuse tagamiseks
6) muu tegevus, mis võib põhjustada tulekahju.Tuleohtliku aja alguse ja lõpu määrab Eesti Meteoroloogia ja Hüdroloogia Instituut.
§ 23. Tahkküttel töötav teisaldatav šašlõki- või grillahi või muu samalaadne seadis ning kala- või lihatoodete suitsuahi peavad mis tahes ehitisest või põlevmaterjali hoiukohast asuma vähemalt 5 meetri kaugusel. Ahjud peavad kasutamise ajal olema pideva järelevalve all ning pärast kasutamist tuleb kütusel täielikult ära põleda lasta või põlemisjäägid veega või muul viisil kustutada.
§ 24. Linnavalitsusel on õigus, teatades sellest ajalehes Põhjarannik, muudes massiteabevahendites ja vajadusel piirangule viitavate tähistuste paigaldamisega, keelata:
V. Vastutus ja rakendussätted
§ 25. Heakorra eeskirja rikkumise eest karistatakse rikkujat kohaliku omavalitsuse korralduse seaduse § 66² alusel. Toimepandud väärteo kohtuvälised menetlejad on linnavalitsus, politseiprefektuur ja keskkonnainspektsioon. Kohtuväline menetleja omab õigust teha ettekirjutusi, andes tähtaja puuduste kõrvaldamiseks. Ettekirjutuse tähtaegselt täitmata jätmise korral võib rakendada sunniraha asendustäitmise ja sunniraha seaduses sätestatud korras.
§ 26. Kiviõli linna omandile või valdusele omavoliliselt paigaldatud või kantud välireklaami kõrvaldab linnavalitsus. Muu isiku omandile omavoliliselt paigaldatud või kantud välireklaami peab kõrvaldama omanik. Eeltoodut kohaldatakse ka omavoliliselt paigaldatud välireklaamkandjate ja välireklaami eksponeerimiseks vajalike aluste suhtes.
§ 27. Tunnistada kehtetuks Kiviõli Linnavolikogu 13. veebruari 2003. a määruse nr 3 „Kiviõli linna korra eeskirja kehtestamine” III osa „Heakorraeeskiri”.
§ 28. Määrus jõustub 18. septembril 2008. a.

References: § 22
 § 25
 § 29
 § 45
 § 52
 § 35

§ 1

§ 2

§ 4

§ 5

§ 7

§ 8

§ 9

§ 10
 § 4

§ 16

§ 20

§ 23

§ 24

§ 25
 § 66

§ 26

§ 27

§ 28